**AIŠKINAMASIS RAŠTAS**

**DĖL PRITARIMO KLAIPĖDOS MIESTO SAVIVALDYBĖS ADMINISTRACIJOS DIREKTORIAUS IR KLAIPĖDOS MIESTO SAVIVALDYBĖS ADMINISTRACIJOS 2018 METŲ VEIKLOS ATASKAITAI**

2019 m. vasario 6 d.

Klaipėda

**1. Sprendimo projekto esmė, tikslai ir uždaviniai**.

Sprendimo projekto tikslas – pristatyti Savivaldybės administracijos direktoriaus ir savivaldybės administracijos 2018 metų veiklos ataskaitą.

 **2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 29 straipsnio 8 dalies 9 punkte numatyta, kad Savivaldybės administracijos direktorius reglamento nustatyta tvarka atsiskaito už savo ir savivaldybės administracijos veiklą teikdamas veiklos ataskaitas savivaldybės tarybai ir merui.

 Lietuvos Respublikos vietos savivaldos įstatymo 16 straipsnio 2 dalies 19 punkte numatyta, kad Savivaldybės tarybos išimtinė kompetencija yra savivaldybės administracijos direktoriaus ataskaitos ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šios ataskaitų ir atsakymų priėmimas.

 Klaipėdos miesto savivaldybės tarybos veiklos reglamente nustatyta, kad Savivaldybės administracijos direktorius atsiskaito už savo veiklą iki einamųjų metų balandžio 1 d., ataskaita paskelbiama savivaldybės interneto svetainėje.

Ataskaitos parengtos Savivaldybės administracijos struktūrinių padalinių pateiktos informacijos pagrindu. Padalinių vadovai Savivaldybės administracijos direktoriui pateikė išsamias ataskaitas apie savo veiklą, pasiektus rezultatus ir savo sričių problematiką. Ataskaitoje pateikiama rašytinė informacija apie Savivaldybės administracijos direktoriaus ir Savivaldybės administracijos padalinių veiklos rezultatus 2018 m.

 **3. Kokių rezultatų laukiama.**

Savivaldybės tarybos nariai ir miesto bendruomenė susipažins su ataskaitoje pateikiama detalia informacija apie Savivaldybės administracijai priskirtų funkcijų įgyvendinimo metu pasiektus rezultatus.

 **4. Sprendimo projekto rengimo metu gauti specialistų vertinimai.**

 Negauta.

 **5. Išlaidų sąmatos, skaičiavimai, reikalingi pagrindimai ir paaiškinimas**.

 Nėra.

**6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – Savivaldybės administracijos direktorius savivaldybės tarybos nariams ir miesto bendruomenei atsiskaitys už savo ir Savivaldybės administracijos veiklą.

 Neigiamų sprendimo priėmimo pasekmių nenumatoma.

Strateginio planavimo skyriaus vedėja Indrė Butenienė